《蒙斋先生赋张通守佚老堂次韵》
宋代·严粲

拂衣归共白云间，佚老堂中天地宽。黄发可教供鞅掌，青山聊足对高寒。

杖藜行乐春风软，纸帐佳眠晓日团。林下未应忘世事，并烦寄语谢家安。

作者简介：邵武人，字明卿，一字坦叔。官清湘令，精《毛诗》，尝自注诗，名曰《严氏诗缉》，以吕祖谦《读诗记》为主，而杂采诸说以发明之，间亦断以己意。